**SVELVIK ROTARYKLUBB** (15.desember 2009)

**MEDLEMSOPPTAK**

**President:**

* Det er med stor glede vi i kveld kan foreta det formelle opptak av tre nye medlemmer i Svelvik Rotaryklubb, og ønske **Berit Bøhmer**, **Erik Brun-Pedersen** og **Vidar Olsen** velkommen inn i klubben vår.
* **Man melder seg ikke inn i en Rotaryklubb, man blir invitert til å bli medlem.**
* **Rotary søker å knytte til seg personer som, foruten å fylle de formelle betingelser for medlemskap, vil identifisere seg med Rotarys ide og bidra til Rotarys formål, som lyder:**

1. **Å utvikle vennskap som grunnlag for å gagne andre**
2. **Å stille høye etiske krav i vårt yrkesliv, vise respekt for alt nyttig arbeid og bruke hver enkelt rotarianers yrke som mulighet til å gagne samfunnet**
3. **Å gagne andre i privatliv, yrke og samfunnsliv**
4. **Å arbeide for internasjonal forståelse, samhold og fred gjennom et verdensomspennende fellesskap av personer fra forskjellige yrker, forenet i idealet om å gagne andre**

**Sekretær:**

* Jeg ber **Berit Bøhmer**, **Erik Brun-Pedersen** og **Vidar Olsen**, med faddere **Svein Lersbryggen**, **Einar Salvesen** og **Finn Dahlgren**, om å komme fram.
* Jeg ber fadderne introdusere de nye medlemmene.

**Faddere:**

* Kort CV, faglig bakgrunn og klassifikasjon for nytt medlem.

**President:**

* Jeg ber forsamlingen reise seg.
* **Berit Bøhmer**, etter de retningslinjene og regler som gjelder for medlemskap, og som du er gjort kjent med, er du villig til å gå aktivt inn som medlem av Svelvik Rotaryklubb, med de plikter og rettigheter medlemskap i Rotary medfører?
* **Erik Brun-Pedersen**, etter de retningslinjene ………
* **Vidar Olsen**, etter de retningslinjene ………
* På bakgrunn av de bekreftende svar er dere nå alle tre opptatt som medlemmer av Svelvik Rotaryklubb, og jeg ber vår tidligere distriktsguvernør **Christian Offenberg** feste Rotarynålen, som et synlig bevis på deres innlemmelse i vår verdensomspennende organisasjon.

**Sekretær:**

* Kommer fram med Rotarynålene på et sølvfat.

**(Tidligere) Distriktsguvernør:**

* Fester Rotarynålene.
* Kort hilsen til de nye medlemmene, og klubben.

**President:**

* På vegne av Svelvik Rotaryklubb ønsker jeg dere hjertelig velkommen som medlemmer. Dere har nå som rotarianere rett til å møte i alle Rotaryklubber over hele verden, med fantastiske muligheter til nye yrkesmessige impulser og verdifulle bekjentskaper.

Velkommen!

Overleverer diplom.

**Sekretær:**

* Kommer inn med glass – det skåles.

**President:**

* Ber de nye medlemmene ta sin plass i forsamlingen.
* Redegjør kort for skikken i Svelvik RK med akevitt-skål ifm. opptaksseremonien.